Up-535/01
Natisni
Opravilna št.:
Up-535/01
Datum odločitve:
26. 3. 2002
ECLI:
ECLI:SI:USRS:2002:Up.535.01
Akt:
Ustavna pritožba A. A. za A. in A. A., B. za B. B., C. za C. C. C. C. in Č. Č. zaradi molka Državnega zbora
Izrek:
Ustavna pritožba A. A. za A. in A. A., B. za B. B., C. za C. C. C. C. in Č. Č. zaradi molka Državnega zbora se zavrže.
Evidenčni stavek:
Če pritožniki menijo, da so zaradi dejanj ali opustitev Državnega zbora kršene njihove ustavne pravice, lahko na podlagi drugega odstavka 157. člena Ustave, če ni zagotovljeno drugo sodno varstvo, zahtevajo varstvo pred pristojnim sodiščem, ki odloča v upravnem sporu tudi o zakonitosti posamičnih dejanj, s katerimi se posega v ustavne pravice posameznika. Šele po izčrpanju tega varstva bi pritožniki lahko vložili ustavno pritožbo. Ker ustavna pritožba ni dovoljena, jo je Ustavno sodišče zavrglo.
Geslo:
Sodno varstvo v upravnem sporu.

Nedovoljenost ustavne pritožbe.
Pravna podlaga:
Ustava, 157. čl.

Zakon o Ustavnem sodišču (ZUstS), 50., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
19. 12. 2001
Vrsta odločitve:
sklep
Vrsta rešitve:
zavrženje
Dokument:
US21324
Up-535/01 - 4
26. 3. 2002
S K L E P
Ustavno sodišče je v postopku za preizkus ustavne pritožbe A. A. za A. in A. A., B. za B. B., C. za C. C. C. C. in Č. Č. na seji senata dne 26. marca 2002
sklenilo:
Ustavna pritožba A. A. za A. in A. A., B. za B. B., C. za C. C. C. C. in Č. Č. zaradi molka Državnega zbora se zavrže.
Obrazložitev
1. Pritožniki so od Državnega zbora zahtevali, naj jim omogoči sodelovanje v vseh fazah postopka za spremembo Ustave. Navajajo, da so na Državni zbor 8. 11. 2001 naslovili zahtevo za sodelovanje pri oblikovanju predlogov za spremembo Ustave in se pri tem sklicevali na drugi odstavek 3. člena Ustave, po katerem ima oblast v Sloveniji ljudstvo. Ker Državni zbor na zahteve pritožnikov ni odgovoril, pritožniki zahtevajo, naj Ustavno sodišče ugotovi, da so bile pritožnikom z molkom kršene ustavno zagotovljene pravice ter jim omogoči sodelovanje v vseh fazah postopka spremembe Ustave.
2. V skladu s 50. členom Zakona o Ustavnem sodišču (Uradni list RS, št. 15/94 - v nadaljevanju ZUstS) ustavno pritožbo lahko vloži, kdor meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena kakšna človekova pravica ali temeljna svoboščina. Ustavne pritožbe praviloma ni mogoče vložiti zoper dejanja navedenih organov. Če pritožniki menijo, da so zaradi dejanj ali opustitev Državnega zbora kršene njihove ustavne pravice, lahko na podlagi drugega odstavka 157. člena Ustave, če ni zagotovljeno drugo sodno varstvo, zahtevajo varstvo pred pristojnim sodiščem, ki odloča v upravnem sporu tudi o zakonitosti posamičnih dejanj, s katerimi se posega v ustavne pravice posameznika. Šele po izčrpanju tega varstva bi pritožniki lahko vložili ustavno pritožbo. Ker ustavna pritožba ni dovoljena, jo je Ustavno sodišče zavrglo.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Predsednica senata
Milojka Modrijan